CELEX: 32017D1458
Language: lv
Date: 2017-08-10 00:00:00
Title: Padomes Īstenošanas lēmums (KĀDP) 2017/1458 (2017. gada 10. augusts), ar ko īsteno Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā

11.8.2017   
            
            
               LV
            
            
               Eiropas Savienības Oficiālais Vēstnesis
            
            
               L 208/36
            
         PADOMES ĪSTENOŠANAS LĒMUMS (KĀDP) 2017/1458
   (2017. gada 10. augusts),
   ar ko īsteno Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 31. panta 2. punktu,
   ņemot vērā Padomes Lēmumu (KĀDP) 2015/1333 (2015. gada 31. jūlijs) par ierobežojošiem pasākumiem saistībā ar situāciju Lībijā un ar ko atceļ Lēmumu 2011/137/KĀDP (1), un jo īpaši tā 12. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               2015. gada 31. jūlijā Padome pieņēma Lēmumu (KĀDP) 2015/1333.
            
         
               (2)
            
            
               2017. gada 2. augustā Apvienoto Nāciju Organizācijas Drošības padomes komiteja, kas izveidota, ievērojot Apvienoto Nāciju Organizācijas Drošības padomes Rezolūciju 1970 (2011), apstiprināja viena kuģa pievienošanu to kuģu sarakstam, kuriem piemēro ierobežojošos pasākumus.
            
         
               (3)
            
            
               Tāpēc būtu attiecīgi jāgroza Lēmuma (KĀDP) 2015/1333 V pielikums,
            
         IR PIEŅĒMUSI ŠO LĒMUMU.
   1. pants
   Ar šo Lēmuma (KĀDP) 2015/1333 V pielikumu groza tā, kā izklāstīts šā lēmuma pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
      Briselē, 2017. gada 10. augustā
      
         
            Padomes vārdā –
         
         
            priekšsēdētājs
         
         M. MAASIKAS
      
   
   
      (1)  OV L 206, 1.8.2015., 34. lpp.
   
   
      PIELIKUMS
      
                  1.
               
               
                  Turpmāk minēto kuģi pievieno to kuģu sarakstam, kuriem piemēro ierobežojošus pasākumus, kā izklāstīts Lēmuma (KĀDP) 2015/1333 V pielikumā:
                  B.   Vienības
                  
                  1.   Nosaukums: Lynn S
                     
                  
                  
                     Papildinformācija
                  
                  Starptautiskajā Jūrniecības organizācijā (IMO): 8706349; sarakstā iekļauts saskaņā ar Rezolūcijas 2146 (2014) 10. punkta a) un b) apakšpunktu, iekļaušana pagarināta un grozīta ar Rezolūcijas 2362 (2017) 2. punktu (aizliegums iekraut, transportēt vai izkraut; aizliegums ienākt ostās). Saskaņā ar Rezolūcijas 2146 11. punktu šī sarakstā iekļaušana ir spēkā no 2017. gada 2. augusta līdz 2. novembrim, ja vien saskaņā ar Rezolūcijas 2146 12. punktu komiteja to neizbeidz ātrāk. Karoga valsts: Sentvinsenta un Grenadīnas. 2017. gada 26. jūlijā kuģa atrašanās vieta bija starptautiskajos ūdeņos apmēram 50 jūras jūdzes uz dienvidaustrumiem no Kipras.